Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: 1945 és 1963 közötti törvénysértõ elítélések semmissé nyilvánításáról rendelkezõ 1990. évi XXVI. törvény alapján
Paragraph Index: 459

1945. január 1. és 1953. december 31. között Magyarországon tartottak fogva munkatáborban, rendõrhatósági õrizet mellett. Mindegyik érintetti kör esetén további elõfeltétel az, hogy a szabadságkorlátozás idõtartama a három évet elérje, vagy azt meghaladja. Az R1. ex gratia, alapvetõen szociális jellegû juttatást biztosít a jogosultaknak a múlt rendszerben politikai okból elszenvedett szabadságelvonás miatt. Bár az R1. nem tekinthetõ újabb kárpótlásnak, alkotmányosságának vizsgálatakor — tekintettel az érintetti körre és a juttatás jogalapjára, vagyis az elszenvedett sérelemre — megkerülhetetlen az Alkotmánybíróságnak a személyi sérelemokozásért nyújtott kárpótlással kapcsolatosan kialakított gyakorlata. Az Alkotmánybíróság több határozatában foglalkozott a személyi sérelemokozásért nyújtott kárpótlással, ennek alkotmányossági vizsgálata során a következõ sajátosságokra mutatott rá: „Az Alkotmánybíróság [...] hangsúlyozta, hogy szemben a tulajdoni kárpótlással az államot az elmúlt rendszerek személyi sérelemokozásáért kárpótlási kötelezettség — a jogállami [A]lkotmányt megelõzõ kötelezettségvállalás hiányában — még részlegesen sem terhelte. [...] Az Alkotmánybíróság tehát a vizsgálat során mindig szem elõtt tartotta, hogy az állam — az Alkotmány alapján — nem volt köteles az életüktõl és a szabadságuktól megfosztottaknak kárpótlást adni. [...] Ha a törvényhozás viszont jogosultságokat állapít meg, a mindenkori szabályozás összefüggései alapján az alkotmányossági vizsgálat elvégezhetõ. Az Alkotmánybíróság — a fentiekkel összhangban —

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes